In nomine domini, amen. Anno incarnationis eiusdem millesimo ducentesimo quadragesimo quinto mense maii, ego Martinus Viellons et ego Lugta uxor eius de Fixeio, notum facimus omnibus presentes litteras inspecturis quod nos pro utilitate et necessitate nostra vendidimus, concessimus et quittauimus in hereditatem perpetuam viris religiosis magistro et fratritus domus Dei de Brochon duas petias terræ arabilis, quarum una sita est es Arbues de Charmare iuxta campum ecclesie Sancti Antonii de Fixeio ex una parte, et iuxta terram de Martiot de Fixeio ex altera; alia vero petia terræ sita est iuxta fontem de Chamere inter terram dictorum magistri et fratrum hinc et inde. De cuius venditionis pretio iusto et legitimo plenam, perfectam et integram solutionem recipimus et habuimus in pecunia numerata; et propter hoc de dictis duobus petiis terræ predictæ, nos omnino deuestiuimus, et dictos magistrum et fratres corporaliter inuestiuimus, et tenemur et promittimus sub obligatione bonorum nostrorum omnium mobilium et immobilium, presentium et futurorum, et per sanctum nostrum pro nobis et nostris heredibus quos ad hoc obligamus prestitum super sancta Dei evangelia corporale, dictas duas petias garantire dictis magistro et fratribus perpetuo contra omnes quittas et liberas ab onere pro recta decima, et nos pro ipsis magistro et fratribus semper ubique locorum et in omni curia contra personas omnes opponere propter hoc et respondere propriis sumptibus et eos conseruare modis omnibus indemnes, si qui calumniatores aparerent, quod absit, et in nullo per nos vel per alios verbo, facto vel consensu vel modo alio contraire. Hanc autem venditionem ego Amaizons soror dictæ Margaretæ et nos Joanes et Guillermus quondam filii Humbeloti dicti Truer de Fixeio, fratres dictarum sororum laudamus, et ratas ac firmas habemus et promittimus in perpetuum habere iuramento prestito corporali, et in nullo de cætero per nos vel per alios ratione auæriæ vel minoris ætatis aut modo alio contraire. Renunciamus autem in hoc facto nos Martinus, Lungta uxor eius, Amaizons soror dictæ Lungtæ, Joanes et fratres dictarum sororum quilibet nostrum insolidum et pro toto et per sanctum nostrum super sancta Dei evangelia, prestitum corporale exceptioni non numerati et non habiti integre pretii et omnibus exceptionibus, defensionibus et iuribus legum decretorum, decretalium et consuetudinum et omni auxilio iuris canonici et ciuilis: in cuius rei testimonium presentibus litteris sigillum viri venerabilis magistri Alberici decani christianitatis. Actum anno et mense predictis.